Budapest: 1319 km, 13 óra 7 perc Útvonalterv
Felnőtt napijegy ár: 22.50 EUR Gyerek napijegy ár: 18 EUR
Saint Pierre de Chartreuse - kapcsolódó információk
St. Pierre de Chartreuse a Chartreuse Nemzeti Parkban fekszik Chambéry és Grenoble között, ez utóbbitól 27 km távolságban. A városka fő nevezetessége a közelben található, 1084-ben alapított kolostor, amely - mivel ma is működik - csak kívülről tekinthető meg.
A síterep a Chartreuse régió legnagyobb síterepe. A pályarendszer egyik szélén elhelyezkedő városból az Essarts nevű kabinos felvonóval juthatunk fel 1350 m magasra, ahol a sí-óvoda, bébipályák, hó-park és étterem található. A terep legmagasabb pontjához, az 1680 m-en lévő La Scia szállodához két ülős felvonóval is fel lehet jönni, lefelé kék, piros és fekete pályán is lecsúszhatunk. A terep másik széle az 1100 m magasan fekvő Le Planolet, itt szintén van sí-óvoda, étterem és néhány bébipálya, a fő rendszerbe a Fraisses nevű ülős felvonóval kapcsolódhatunk be. A közelben található még néhány jóval kisebb terep, mint például a 4 húzós felvonóval rendelkező St. Hugues les Egaux, vagy a 15 km pályával rendelkező Entremont de Chartreuse.
Síelés után érdemes megtekinteni a városban a Szt. Hugó templomot, és a mellette lévő kortárs festőművészeti kiállítást.